春日登小臺西望
作者：陸游
朝代：宋

paragraphs: 九十衰翁身尚健，流年過眼如奔電。
憶昔初來對行在，衫鬢青青接英彥。
中間亦嘗走梁益，萬里憑高望鄉縣。
散關驛近柳迎馬，駱谷雪深風裂面。
東歸却尋書生事，誤長諸儒集賢院。
乞身七年罪未除，君恩尚許寬嚴譴。
癡頑亦復病不死，春到故園家釀美。
雨餘草長四野青，日落烟生半山紫。